Общинска избирателна комисия - Вършец

**РЕШЕНИЕ   
№ 71 - МИ  
Вършец, 29.09.2019 г.**

**ОТНОСНО:** Разглеждане на сигнал вх. № 85/28.09.2019 г. от Латинка Салтирова Симова кандидат за кмет на община Вършец в изборите за общински съветници и кметове на 27.10.2019 г., относно несъвместимост на член на СИК и секретар на ПСИК назначени с Решение № 67-МИ от 27.09.2019 г. и № 68-МИ/27.09.2019 г. на ОИК - Вършец

В Общинска избирателна комисия – Вършец (ОИК-Вършец) постъпи сигнал вх. № 85 от 28.09.2019 г., подаден в 12:35 ч. от Латинка Салтирова Симова кандидат за кмет на община Вършец в изборите за общински съветници и кметове на 27.10.2019 г., относно назначаването на съставите на СИК и ПСИК назначени с Решение № 67-МИ/27.09.2019 г. и № 68-МИ/27.09.2019 г. на ОИК – Вършец.

В сигнала се посочва, че с Решение № 67 – МИ/27.09.2019 г. на ОИК – Вършец за назначаване на съставите на СИК в община Вършец в изборите за общински съветници и за кметове на 27 октомври 2019 г. по отношение на СИК № 121200014, под № 6 е назначен, в качеството на член на комисия, Добрил Георгиев Александров. Лицето е съпруг на Илиана Иванова Александрова, регистрирана като кандидат за общински съветник от ВМРО – Българско национално движение с Решение № 49 – МИ/ 20.09.2019 г. на ОИК – Вършец. Също така се посочва, че член на ПСИК № 121200017 назначена с Решение № 68 – МИ/27.09.2019 г. на ОИК – Вършец под № 3 фигурира лицето Миланка Кръстева Николова – секретар, която е съпруга на Николай Петров Николов, регистриран като кандидат за общински съветник от ВМРО – Българско национално движение с Решение № 49 – МИ/20.09.2019 г. на ОИК – Вършец.

Във връзка с сигнала ОИК – Вършец направи справка в служба ГРАО при община Вършец и установи следното:

Добрил Георгиев Александров е съпруг на Илиана Иванова Александрова кандидат за общински съветник издигната от ВМРО – Българско национално движение за което е издадено удостоверение за семейно положение, съпруга и деца от служба ГРАО при община Вършец.

Миланка Кръстева Николова е съпруга на Николай Петров Николов кандидат за общински съветник издигнат от ВМРО – Българско национално движение за което е издадено удостоверение за семейно положение, съпруга и деца от служба ГРАО при община Вършец.

Също така беше направена проверка и на всички останали членове на СИК и ПСИК от служба ГРАО при община Вършец, която установи, че още едно лице член на СИК № 121200007 - Жасмина Жаркова Урошева е във фактическо съжителство с Димитър Тошков Евлогиев, кандидат за общински съветник от ПП „ВОЛЯ“. За лицето бе установено, че има постоянен адрес в гр.Бойчиновци и настоящ адрес: гр.Вършец, ул.“Серафим Георгиев“ № 13, за което е издадено удостоверение за настоящ адрес изх.№ ГРАО-1107/29.09.2019 г. от служба ГРАО при община Вършец.

Във връзка с изложеното ОИК – Вършец установи, че е налице несъвместимост по смисъла на чл. 66, ал. 1, т. 1 от Изборния кодекс, а именно: докато заема длъжността си, член на секционна избирателна комисия съответното лице не може да бъде кандидат, съпруг на кандидат или да се намира във фактическо съжителство с кандидат за съответен вид избор.

Предвид на горе изложеното и на основание чл.87, ал.1, т.5, във връзка с чл.89 ал.1 от Изборния кодекс и Решение №1029-МИ/10.09.2019г. на ЦИК, ОИК-Вършец.

**Р Е Ш И:**

1.Променя състава на СИК № 121200007 в община Вършец в изборите за общински съветници и за кметове на 27 октомври 2019 г., както следва:

Заличава като член на СИК№ 121200007 **–** Жасмина Жаркова Урошева и издаденото удостоверение за член на СИК № 58/28.09.2019 г.

Определя за член на СИК – Мара Николова Салийска.

На лицето се издава удостоверение за член на СИК съгласно Приложение № 20-МИ от изборните книжа.

2. Променя състава на СИК № 121200014 в община Вършец в изборите за общински съветници и за кметове на 27 октомври 2019 г., както следва:

Заличава като член на СИК№ 121200014 **-** Добрил Георгиев Александров и издаденото удостоверение за член на СИК № 109/28.09.2019 г.

Определя за член на СИК – Иван Ангелов Угринов.

На лицето се издава удостоверение за член на СИК съгласно Приложение № 20-МИ от изборните книжа.

3. Променя състава на ПСИК в община Вършец в изборите за общински съветници и за кметове на 27 октомври 2019 г., както следва:

Заличава като член на ПСИК **-** Миланка Кръстева Николова - секретар и издаденото удостоверение за член на ПСИК № 127/28.09.2019 г.

Определя за член на ПСИК на длъжност Секретар – Петър Ангелов Ангелов.

На лицето се издава удостоверение за член на ПСИК съгласно Приложение № 20-МИ от изборните книжа.

Решението  подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Петър Страхилов Петров

Съгласно решение № 5-МИ/04.09.2019 г. на ОИК – Вършец

Публикувано на сайта на ОИК 1212 на 29.09.2019 г. в 16:30 часа